Liam Fray

Liam James Fray (g. 1985 m. gegužės 15 d. Midltone, Didžiajame Mančesteryje) – britų indie roko grupės „Courteeners“ įkūrėjas,www.allmusic.com Courteeners Biography vokalistas, gitaristas ir visų jos dainų autorius, paraleliai rengiantis ir solinius akustinius koncertus. 

Biografija

Gimęs Midltone, Didžiajame Mančesteryjewww.last.fm The Courteeners biography mokytojų šeimoje, Fray lankė mokyklą kartu su 3 kitais būsimos grupės „Courteeners“ nariais, kuriuos pažįsta nuo 10-ies metų.louderthanwar.com Liam Fray (The Courteeners) Interview by Fergal Kinney Turi vyresnę seserį Laurą.

Pirma studijavo ekonomiką, vėliau – kūrybinį rašymą Salfordo universitete.www.express.co.uk The Courteeners frontman Liam Fray on the band's third album success and their future Antraisiais studijų metais, kai „Courteeners“ išgarsėjo, paliko universitetą.www.theguardian.com The Courteeners: 'Kids see passion in us'

Muzikinė karjera

Įkurti savo grupę įkvėpė tokie Mančesterio kolektyvai kaip „The Smiths“ ar „Oasis“. „Noel Gallagher įkvėptas aš, vienuolikmetis, pirmąkart paėmiau gitarą, bandydamas išmokti groti „Wonderwall“,“ teigia Fray.www/nme.com The Courteeners' Liam Fray: 'Oasis aren't finished' 

Visą grupės dainų muziką ir tekstus kuria pats Liamas, teigdamas, kad jos yra absoliučiai autobiografinės.louderthanwar.com Liam Fray interviewed Buvęs „The Smiths“ gitaristas Johnny Marr kartą pavadino Liamą „nepakankamai įvertintu dainų žodžių kūrėju“.

Sukūrė būsimas „Courteeners“ dainas „Not Nineteen Forever“ ir „Cavorting“ studijų laikotarpiu, bedirbdamas Mančesterio „Fred Perry“ drabužių parduotuvėje, ir reguliariai pasirodydavo vietiniuose klubuose su akustine programa. Nuo 2005-ųjų visus metus koncertavo vienas, o 2006-ųjų vasarą subūrė grupę ir apie Kalėdas ėmė rengti pasirodymus kaip „The Courteeners“.www.dailyrecord.co.uk 60-second interview: The Courteeners

Su „Courteeners“ išleido 4 studijinius albumus. Visi jie pateko į Jungtinės Karalystės albumų Top 10; „St. Jude“ ir „Falcon“ pasiekė auksinių statusus. Aukščiausią poziciją topuose grupei pelnė naujausias jos albumas „Concrete Love“ (2014), debiutavęs 3 vietoje. 

2015 m. birželio 5 d. Mančesterio Hytono parke įvyko didžiausias ligšiolinis „Courteeners“ karjeros koncertas.www.nme.com title=The Courteeners describe biggest gig of their career at Manchester's Heaton Park as 'unbelievable' Į jį visi 25 tūkst. bilietų buvo parduoti per 40 min.www.nme.com The Courteeners on hometown gig: 'Morrissey's invited but we don't know if he can handle the mud'

Fray taip pat rengia akustinius solinius koncertus, grodamas grupės dainas.www.xfm.co.uk LIAM FRAY ANNOUNCES ACOUSTIC TOUR  Vien 2013 m. jis surengė 2 pilnai išparduotus turus po Jungtinę Karalystę.www.gigwise.com LIAM FRAY @ THE SCALA, LONDON – 26/09/2013

2 kartus pasirodė ant muzikinio žurnalo „NME“ viršelio (su savo grupe ir atskirai). Taip pat sukūrė debiutinio „Courteeners“ albumo „St. Jude“ viršelį, kuriam nutapė Audrey Hepburn portretą.www.ultimate-guitar.com St. Jude review 

Mėgstamiausios grupės ir atlikėjai – „The Beatles“, „The Smiths“, „Oasis“, Stephen Fretwell, „Elbow“, „The National“ ir „Yeah Yeah Yeahs“.

Groja „Epiphone Riviera“ elektrine gitara (pagrindinė „St. Jude“ albumo eroje), „Gretsch White Falcon Double Cutaway“ elektrine gitara (debiutavo „Falcon“ eroje; pagrindinė „ANNA“ ir „Concrete Love“ erose), „Gibson Hummingbird“ akustine gitara ir kt.

 Diskografija 
Taip pat žiūrėti: Courteeners diskografija

Studijiniai albumai
 2008: St. Jude
 2010: Falcon
 2013: ANNA
 2014: Concrete Love

 Šaltiniai 

 Nuorodos 

 Oficiali „Courteeners“ svetainė
 Liam Fray music.lt profilis
 Oficialus „Courteeners“ Youtube vaizdo klipų kanalas

Kategorija:Anglijos dainininkai
Kategorija:Anglijos gitaristai
Kategorija:Anglijos dainų autoriai